Na temelju članka 141. i 143. Zakona o odgoju i obrazovanju u osnovnoj i srednjoj školi („Narodne novine“, broj: 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19 i 64/20) te članka 25. Statuta Grada Hvara („Službeni glasnik Grada Hvara“, broj: 3/18, 10/18 i 2/21) Gradsko vijeće Grada Hvara na 3. sjednici održanoj dana 27. srpnja 2021.godine, donosi

**PROGRAM JAVNIH POTREBA U OSNOVNOM ŠKOLSTVU GRADA HVARA ZA**

 **2021. GODINU**

 **Članak 1.**

Programom javnih potreba u osnovnom školstvu utvrđuju se aktivnosti šire od utvrđenih potreba Državnim pedagoškim standardom koja su od značenja za Grad Hvar u 2021.godini, a čije se provođenje ostvaruje putem kapitalne pomoći Osnovnoj školi Hvar.

**Članak 2.**

Za financiranje **sanacije i uređenja interijera i eksterijera te opremanje školskih prostorija Osnovne škole Hvar** planiraju se sredstva kapitalne pomoći Osnovnoj školi Hvar i to u iznosu od **100.000,00 kuna**.

**Članak 3.**

Sredstva pomoći navedene u članku 2. ovog Programa odobravat će se nakon zaprimljenog zahtjeva Osnovne škole Hvar uz priloženu dokumentaciju ( ponude, predračuna i sl.) te sklopljenog ugovora sa Gradom Hvarom.

Osnovna škola Hvar dužna je kod nabava navedenih u članku 2. ovog Programa poštivati Zakon o javnoj nabavi ( „Narodne novine“, broj: 120/16 )

 **Članak 4.**

 U Proračunu Grada Hvara za 2021.godinu („Službeni glasnik Grada Hvara“, broj: 10/20) za izvršenje ovog Programa planiran je iznos od **100.000,00 kuna** u programu 1022 u aktivnosti A 1022-01- Pomoći osnovnim školama.

 **Članak 5.**

 Ovaj Program stupa na snagu prvog dana od dana objave u „Službenom glasniku Grada Hvara“.

REPUBLIKA HRVATSKA

SPLITSKO DALMATINSKA ŽUPANIJA

GRAD HVAR

Gradsko vijeće

KLASA: 402-01/21-01/61 PREDSJEDNIK GRADSKOG VIJEĆA:

URBROJ: 2128/01-02-21-03

Hvar, 27. srpnja 2021. godine Fabijan Vučetić